Musta Adam

**Musta Adam** oikealta nimeltään **Teth-Adam** on kuvitteellinen superroisto DC-universumissa. Mustan Adamin loivat Otto Binder ja C. C. Beck ja hänen ensiesiintymisensä tapahtui The Marvel Familyn numerossa 1 joulukuussa 1945. Musta Adam on Kapteeni Marvelin arkkivihollinen.

## Hahmon alkuperäinen historia
Musta Adam on muinainen egyptiläinen nimeltä Teth-Adam (eli "Mahtava ihminen"), jonka velho Shazam oli valinnut seuraajakseen hänen oletetun moraalisen puhtautensa vuoksi. Kun Teth-Adam sanoo taikasanan "Shazam", hän muuttuu Mahtavaksi Adamiksi, voimakkaaksi olennoksi, jolla on samat voimat, jotka Kapteeni Marvel sai myöhemmin; Kuitenkin Mahtava Adam korruptoitui pian hänen voimiensa laajuuden takia, minkä takia Shazam karkotti hänet universumin kauimmaiselle tähdelle ja uudelleennimesi hänet Mustaksi Adamiksi. Alun perin velho Shazam antoi Adamille muinaisilta kreikkalais-roomalaisilta jumalilta peräisin olevia voimia; myöhemmin sarjassa tämä muutettiin muinaisiin egyptiläisiin jumaliin.

### Voimat
*Shu (kestävyys)
*Horus (nopeus)
*Amon (yli-inhimilliset voimat)
*Zehuti (viisaus)
*Aton (lentokyky ja taikaiskut)
*Mehen (rohkeus) 

Musta Adam kuvattiin alun perin superpahiksena ja Kapteeni Marvelin edeltäjänä muinaisena maagisena mestarina, joka taisteli tiensä nykyaikaan haastaakseen sankarin ja hänen Marvel-perheensä. 

## Uusi historia
2000-luvulla Jerry Ordway, Geoff Johns ja David S. Goyer muuttivat hahmon alkuperää ja JSA-sarjakuvissa Musta Adam on kotoisin kuvitteellisesta Lähi-idän maasta nimeltä Kahndaq, joka sijaitsee Siinain niemimaan eteläkärjessä. Musta Adam vapautti Kahndaqin kansan orjuudesta ja hänestä tuli myöhemmin kyseisen maan hallitsija ja suojelija. Kahndaqin hallitsijana Mustan Adamin on kuvattu työskentelevän ylimielisesti ja kiivaasti kansansa ja valtionsa suojelemiseksi. Musta Adam on myöhemmin ottanut antisankarin roolin ja toiminut Oikeuden Puolustajien satunnaisena liittolaisena tarvittaessa ja myös vihollisena Kahndaqin ollessa uhattuna. Musta Adam on ollut myös Suicide Squadin ja Superrikollisten Salaisen Yhteisön jäsen. Mustalla Adamilla on Isis (Adrianna Tomaz) niminen vaimo ja Osiris (Amon Tomaz) niminen poika, joilla on samat kyvyt kuin hänellä.

DC Comicsin tarinassa World War III Musta Adam oli vastuussa 2 miljoonan kuvitteellisen Bialyan asukkaan kuolemasta.

Vuonna 2009 hahmo oli listattu sijalle 16 IGN-sivuston laatimassa listassa sadasta kaikkien aikojen suurimmista sarjakuvarikollisista.

DC Comicsin vuoden 2021 Infinite Frontier uudelleenkäynnistyksessä Mustasta Adamista tuli Oikeuden Puolustajien jäsen hänen käännettyä uuden lehden ja hän alkoi toimia enemmän suojelijana kuin kostajana.

## Muissa medioissa
### Animaatiossa
*Musta Adam esiintyy *[[The Kid Super Power Hour with Shazam!]]* sarjassa, jossa häntä ääninäyttelee Lou Scheimer.
*Musta Adam esiintyy *[[Batman – pelottomat]]* sarjan jaksossa "The Power of Shazam!", jossa häntä ääninäyttelee John DiMaggio.
*Musta Adam esiintyy *[[Young Justice (animaatiosarja)|Young Justice]]* sarjan jaksossa "Revelation", jossa hänellä ei ole puheroolia.
*Musta Adam esiintyy *[[Justice League Action]]* -sarjassa, jossa häntä ääninäyttelee Gary Cole.
*Musta Adam esiintyy *[[Harley Quinn (animaatiosarja)|Harley Quinn]]* animaatiosarjan jaksossa "L.O.D.R.S.V.P." Tuomion Legioonan jäsenenä.

### Elokuvissa
*Musta Adam esiintyy animaatioelokuvassa *[[Superman/Shazam! – Return of Black Adam]]*, jossa häntä ääninäyttelee Arnold Vosloo.
*Musta Adam esiintyy animaatioelokuvassa *[[Lego DC: Shazam!: Magic and Monsters]]*, jossa häntä ääninäyttelee Imari Williams.
*Musta Adam esiintyi animaatioelokuvan *[[DC Superlemmikkien liiga]]* loppukohtauksessa, jossa häntä ääninäytteli Dwayne Johnson.
*Dwayne Johnson esitti Mustaa Adamia myös DC Extended Universeen sijoittuvassa hahmon omassa nimikkoelokuvassa *[[Black Adam]]*..

### Videopelit
*Musta Adam esiintyy vuonna 2010 *[[DC Universe Online]]* -pelissä, jossa se ei ole pelattavana hahmona. Häntä ääninäyttelee pelissä Alexander Brandon.
*Musta Adam esiintyy pelattavana hahmona ** -pelissä, jossa häntä ääninäyttelee Joey Naber. Musta Adam esiintyy myös pelin jatko-osassa *[[Injustice 2]]*, jossa häntä ääninäyttelee Joey Naber.
*Musta Adam esiintyy pelattavana hahmona *[[DC Unchained]]* -pelissä.
*Musta Adam esiintyy pelattavana hahmona ja pomovastuksena *[[Lego Batman 2: DC Super Heroes]]*, jossa häntä ääninäyttelee Fred Tatasciore.
*Musta Adam esiintyy pelattavana hahmona *[[Lego Batman 3: Beyond Gotham]]* -pelissä, jossa häntä ääninäyttelee Fred Tatasciore.
*Musta Adam esiintyy *[[Lego DC Super-Villains]]* -pelissä, jossa häntä ääninäyttelee Fred Tatasciore.

## Hahmoa näytelleet

## Lähteet